AĠENDA

It-Tnejn, 14 ta' Jannar, 2019 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jelenka kemm iddaħħlu persuni fiċ-Ċentri tas-Saħħa jew l-Isptar isofru minn intossikazzjoni akuta jew kronika minħabba li kienu esposti għall-pestiċidi inkluż residwi ta' pestiċidi preżenti fl-ikel matul il-perjodu li jibda minn Jannar 2013 sal-ġurnata tal-lum maqsuma separatament sena b'sena?

L-ONOR.

JASON AZZOPARDI staqsa lill-

Jista' d-Deputat Prim Ministru u Ministru għas-Saħħa jelenka kemm ġew imsejħa lura minn fuq is-suq prodotti alimentari li kienu kkontaminati minn residwi ta' pestiċidi matul il-perjodu li jibda minn Jannar 2013 sal-ġurnata tal-lum maqsuma separatament sena b'sena, kif ukoll jelenka x'kienu l-prodotti u minn liema tipi ta' residwi ta' pestiċidi kienu kkontaminati?

L-ONOR.

JASON AZZOPARDI staqsa lill-

Ministru għall-Ambjent, Żvilupp Sostenibbli u Tibdil fil-Klima

Jista' l-Ministru jgħid wara li fl-impjant tal-Wasteserv fil-Magħtab infirex in-nar, x'miżuri qed jittieħdu biex isir moniteraġġ ambjentali inkluż moniteraġġ tal-emissjoniet kif ukoll ta' kontaminazzjoni tal-madwar fosthom għal dioxins, polychlorinated biphenyl (PCB), Dioxin-like PCBs, polycyclic aromatic hydrocarbon (PAH), sulphur dioxide, nitrogen oxide, carbon monoxide, carbon dioxide, hydrogen chloride, ċomb, arseniku, kadmju, merkurjuu persistent organic pollutants (POPs) oħra?

L-ONOR.

JASON AZZOPARDI staqsa lill-

Jista' d-Deputat Prim Ministru u Ministru għas-Saħħa jgħid jekk iż-żona tal-baħar viċin Triq il-Kosta fis-Salini, il-Qawra, u Baħar iċ-Ċagħaq hijiex tajba għall-għawm wara nar li nfirex fil-Faċilità tat-Trattament tal-Iskart fil-Magħtab?

Sar moniteraġġ tal-kwalità tal-ilma għal kontaminazzjoni u għal liema tip ta' kontaminanti?

L-ONOR.

JASON AZZOPARDI staqsa lill-

Ministru għall-Intern u Sigurtà Nazzjonali

Jista' l-Ministru jispjega dettaljatament it-taħriġ li jingħata, u minn min, u kull meta, lill-membri tal-Korp tal-Pulizija dwar crowd control?

L-ONOR.

JASON AZZOPARDI staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jqiegħed fuq il-Mejda tal-Kamra kopja tal-ittri uffiċjali li l-Awtorità tal-Artijiet ippreżentat fil-Qorti biex jintemmu l-qbiela tal-art milquta bil-proġett tat-twessigħ tat-triq f'Tal-Balal?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid jekk sarux trasferimenti u/jew pagamenti, inkluż iżda mhux biss, ta' pagi, f'kontijiet li jinsabu fil-bank li l-isem u d-dettalji tiegħu qegħdin jingħataw separatament, mill-Ministeru u/jew mill-entitajiet kollha li jaqgħu taħtu mis-sena 2013 sad-data li tiġi mwieġba din il-mistoqsija parlamentari?

Jekk iva, jista' jgħid dwar xiex kienu dawn it-trasferimenti u/jew pagi u kemm kien it-total tal-ammont li ġie trasferit?

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 7506 u ċjoè: Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, kemm-il Bord ta' Inkjesta ġie maħtur minnu bħala Ministru skont dak li jipprovdi l-Att dwar l-Inkjesti (Kap. 273 tal-Liġijiet ta' Malta)?

Jista' l-Ministru jpoġġi fuq il-Mejda tal-Kamra lista tal-imsemmija Bordijiet ta' Inkjesta li ġew maħtura minnu u għal kull wieħed minnhom jindika s-suġġett u l-għan tal-inkjesta, it-termini tal-ħatra tal-inkjesta, l-isem, il-kunjom u l-kariga u/jew professjoni tal-persuni li ġew maħtura bħala Chairman u/jew Membri tal-Bord, id-data ta' meta ġie/ġew maħtur/a ċ-Chairman u l-Membri tal-Bord u d-data ta' meta ġie ppreżentat ir-rapport finali?

L-ONOR.

KAROL AQUILINA staqsa lill-

Jista' l-Ministru jwieġeb il-mistoqsija parlamentari 7508 u ċjoe: Jista' l-Ministru jgħid, mis-sena 2013 sad-data li tiġi mwieġba din il-mistoqsija parlamentari, kemm-il Bord ta' Inkjesta ġie maħtur minnu bħala Ministru skont dak li jipprovdi l-Att dwar l-Inkjesti (Kap. 273 tal-Liġijiet ta' Malta)?

L-ONOR.

KAROL AQUILINA staqsa lill-

Ministru għall-Enerġija u Immaniġġar tal-Ilma

Jista' l-Ministru jgħid f'liema stadju wasal il-każ ta' dixxiplina fil-konfront ta' ħaddiem tal-Korporazzjoni għas-Servizzi tal-Ilma li nhar il-21 ta' April 2017 aggredixxa ġurnalist tat-Times of Malta?

L-ONOR.

KAROL AQUILINA staqsa lill-

Jista' l-Ministru jgħid, x'impjieg, servizzi ta' konsulenza jew xorta oħra kellu jew għad għandu l-individwu li d-dettalji dwaru qed jingħataw separatament mal-Ministeru għat-Trasport, Infrastruttura u Proġetti Kapitali u mal-entitajiet kollha li jaqgħu taħtu sena b'sena, mis-sena 2013 sad-data li tiġi mwieġba din il-mistoqsija parlamentari,?

Jista' jgħid, kemm tħallas għas-servizzi tiegħu l-individwu msemmi, sena b'sena,?

Jista' jpoġġi fuq il-Mejda tal-Kamra kopja ta' kwalunkwe kuntratt iffirmat bejn il-Ministeru għat-Trasport, Infrastruttura u Proġetti Kapitali u l-entitajiet kollha li jaqgħu taħtu u l-individwu msemmi?

L-ONOR.

KAROL AQUILINA staqsa lill-

Ministru għall-Ġustizzja, Kultura u Gvern Lokali

Jista' l-Ministru jgħid, sena b'sena, kemm-il ittra rogatorja ġiet ippreżentata lill-Qrati jew awtoritajiet tal-Emirati Għarab Magħquda mill-Qrati jew awtoritajiet ta' pajjiżna, mis-sena 2013 sad-data li tiġi mwieġba din il-mistoqsija parlamentari?

Jista' jgħid kemm minn dawn l-ittri rogatorji ġew esegwiti, kemm ġew rifjutati u kemm għadhom pendenti?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid x'inhi r-raġuni li għadu ma sar ebda tip ta' xogħol ta' emerġenza f'parti mill-ħajt tat-triq tal-Bajja tax-Xwejni peress li jinsab fi stat ħażin ħafna u ta' periklu kbir għan-nies u turisti li jiffrekwentaw din il-bajja matul is-sena?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fl-immedjat, x'azzjoni qed tieħu rigward Triq Marga u Triq Għajn Damma, fix-Xagħra, Għawdex peress li dawn qed iċċedu u hemm periklu għan-nies, sewwieqa u għal bdiewa li għandom l-għelieqi fl-inħawi?

L-ONOR.

CHRIS SAID staqsa lill-

Ministru għall-Ekonomija, Investiment u Negozji Żgħar

Jista' l-Ministru jgħid x'inhi r-raġuni li l-Malta Industrial Parks, fis-6 ta' Diċembru 2018 ħarġet tender għal skavar fi plot 039 f'Ħal Far Industrial Estate?

Jista' jagħti aktar dettalji fuq dan il-proġett u min ħa jiffinanzja l-proġett kollu fuq din l-art?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid sena b'sena u xahar b'xahar, mis-sena 2013 sal-lum, kemm kien hemm membri attivi li jħallsu l-miżata fi ħdan il-Gozo Sports Complex?

X'nazzjonalità huma u x'etajiet għandhom?

X'kien l-ammont ta' flus li nġabru sena b'sena mis-sena 2013 sal-lum u għalxiex intużaw dawn il-flus miġbura mill-miżati tal-Gozo Sports Complex?

L-ONOR.

CHRIS SAID staqsa lill-

Ministru għall-Finanzi

Jista' l-Ministru jgħid xi proġetti saru minn Malta Investments ġewwa Għawdex sena b'sena mis-sena 2013 sal-lum?

Jista' jgħid xi proġetti hemm ippjanati li ser isiru matul is-sena 2019 ġewwa Għawdex?

L-ONOR.

CHRIS SAID staqsa lill-

Ministru għat-Turiżmu

Jista' l-Ministru jgħid x'films/produzzjonijiet ġodda nġibdu ġewwa Għawdex u x'impatt ħallew fuq l-ekonomija Għawdxija matul is-sena 2017 u 2018 u x'produzzjonijiet/films hemm ippjanati li jinġibdu ġewwa Għawdex matul is-sena 2019 u kemm hu l-valur fi flus ta' dawn il-produzzjonijiet/films?

L-ONOR.

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jagħti d-dettalji ta' kif ingħataw l-kuntratti/ftehim li hemm illum fis-seħħ tal-operat tal-parkeġġi bi ħlas fl-Isptar Mater Dei u Sir Anthony Mamo Oncology Centre?

L-ONOR.

Jista' d-Deputat Prim Ministru u Ministru għas-Saħħa jgħid kemm ġew clamped vetturi fil-parkeġġi bi ħlas fl-Isptar Mater Dei u Sir Anthony Mamo Oncology Centre minn Jannar 2018 sal-lum u jagħti l-informazzjoni xahar b'xahar?

L-ONOR.

Ministru għall-Finanzi

B'referenza għat-tweġiba mogħtija għall-mistoqsija parlamentari 8071, jista' l-Ministru jgħid jekk Malta hijiex l-uniku pajjiż Membru Stat tal-Unjoni Ewropea li tneħħa kompletament mill-Whitelist (jiġifieri lanqas fil-Whitelist b'eċċezzjonijiet kif hemm pajjiżi oħra)?

L-ONOR.

SIMON BUSUTTIL staqsa lill-

Ministru għat-Turiżmu

Jista' l-Ministru jgħid x'inhu r-rwol tad-ditta u tal-individwu li d-dettalji dwarhom qed jingħataw separatament fil-Malta India Film Festival?

Fuq liema bażi ntgħażel dan l-individwu/ditta sabiex imexxi workshop dwar l-inċentivi f'Malta fil-qasam tal-films?

X'esperjenza għandha fil-qasam tal-films?

Saret sejħa jew kompetizzjoni biex tintgħażel qabel sar dan l-avveniment?

L-ONOR.

GODFREY FARRUGIA staqsa lill-

Jista' l-Prim Ministru jgħid hux ser imur Marrakesh il-Marokk bejn l-10 u l-11 ta' Diċembru 2018 u jekk hux ser jiffirma l-UN Global Compact for Migration Document?

L-ONOR.

GODFREY FARRUGIA staqsa lill-

Ministru għall-Affarijiet Barranin u Promozzjoni tal-Kummerċ

B'referenza għall-UN Global Compact for Migration Document, minkejja li dan id-dokument fil-preżent għadu mhux legally binding, jista' l-Ministru jgħid jekk il-Gvern Malti hux biħsiebu joqgħod għall-klawsoli kollha tad-dokument?

Hemm minnhom li l-gvern oġġezzjona għalihom u għaldaqstant mhux ser jirratifikahom?

L-ONOR.

GODFREY FARRUGIA staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid min jixtri u jħallas għall-karozzi tal-linja l-ġodda li jintużaw għat-trasport pubbliku?

Jista' jgħid x'monitoraġġ tagħmel Transport Malta dwar il-Health and Safety Standards biex jitħarrsu l-passiġġieri?

Għandha dritt Transport Malta iġġiegħel lill-kumpanija tixtri karozzi tal-linja?

L-ONOR.

GODFREY FARRUGIA staqsa lill-

Ministru għal Għawdex

Peress li qed ikun hemm perjodi fejn qed ikun hemm skarsezza ta' ħrieqi għall-adulti f'Għawdex, tista' l-Ministru tgħid x'rimedji qed jittieħdu biex dan ma jerġax iseħħ?

L-ONOR.

GODFREY FARRUGIA staqsa lill-

B'referenza għar-rimi tal-iskart tal-kostruzzjoni f'post privat ġewwa Ta' Qali, fejn ġie nnotat li l-Awtorità tal-Ippjanar ħadet azzjoni immedjata, jista' l-Ministru jgħid x'passi ser jittieħdu fuq sid il-post?

L-ONOR.

GODFREY FARRUGIA staqsa lill-

B'referenza għall-mistoqsija parlamentari 8022 dwar l-Outline Development Plan li qed isir f'art ODZ fi Triq Luret Cutajar Ħaż-Żebbuġ, fejn qed jiġi nnotat li qed isir change of use f'art agrikola b'rimi ta' skart u karozzi abbandunati biex l-art tidher żdingata, għaldaqstant jista' l-Ministru jgħid x'enforcement sar mill-Awtorità tal-Ippjanar?

L-ONOR.

FREDERICK AZZOPARDI staqsa lill-

Jista' l-Prim Ministru jinforma lill-Kamra u jgħid kemm kien in-numru ta' impjegati li kienu resqu għall-aħħar eżami li sar għall-post ta' Messaġġier Anzjan fis-Settur Pubbliku?

Jista' jgħid:

a) kemm minnhom għaddew?

b) kemm kienu dawk li diġà ġew appuntati f'dan il-grad?

c) sa meta hu validu r-riżultat? u

d) jekk hemmx il-ħsieb li dawk kollha li għaddew, jiġu appuntati sa meta jiskadi ż-żmien tar-riżultat?

L-ONOR.

FREDERICK AZZOPARDI staqsa lill-

Jista' l-Prim Ministru jgħid kemm fil-preżent, jeżistu postijiet fil-grad ta' Messaġġier Anzjan f'kull Dipartiment tal-Gvern separatament?

Jista' jgħid ukoll:

a) jekk hemmx postijiet vakanti f'dan il-grad f'kull dipartiment? u

b) jekk fl-affermattiv jgħid x'kienet ir-raġuni li wasslet għal din il-vakanza?

L-ONOR.

ANTON REFALO staqsa lill-

Ministru għall-Intern u Sigurtà Nazzjonali

B'referenza għall-inċident li ġara fid-9 ta' Lulju 2018 fir-Rabat, Għawdex għal ħabta tal-10.30pm fit-Triq Fortunato Mizzi, ir-Rabat, Għawdex waqt tiġrija ta' żwiemel eċċ, meta numru ta' persuni li kienu jaraw it-tiġrija sofrew diversi feriti, u wieħed minnhom saħansitra ġarrab feriti gravi meta żiemel li kien qiegħed jinstaq fl-istess tiġrija, daħal adirittura għal fuq in-nies li kienu qed jaraw l-istess tiġrija mal-ħajt fuq il-bankina?

X'inhi r-raġuni li ma saritx inkjesta maġisterjali, aktar u aktar meta persuna li kienet tara l-istess tiġrija sofriet feriti gravi per durata biż-żiemel jitla' saħansitra għal fuqha?

F'liema stadju waslu dawn l-investigazzjonijiet, jekk saru?

Meta se jiġu konklużi dawn l-investigazzjonijiet biex l-allegat ħati jew ħatjin, speċjalment min naqas milli jipprovdu sistema ta' sigurtà għall-persuni li kienu qed jaraw l-istess tiġrija, jiffaċċja proċess kriminali?

L-ONOR.

BYRON CAMILLERI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jagħti elenku tad-diversi għajnuniet offruta bħala sussidju tal-kera?

Min jista' japplika/jgawdi minn dan is-sussidju?

X'tip ta' dokumentazzjoni jeħtieġ li tiġi pprovduta?

L-ONOR.

BYRON CAMILLERI staqsa lill-

Jista' l-Ministru jagħti elenku ta' għajnuna li tingħata fil-forma ta' in work benefits?

L-ONOR.

BYRON CAMILLERI staqsa lill-

Jista' l-Ministru jagħti elenku ta' għajnuna li tingħata fil-forma ta' children's allowance?

L-ONOR.

BYRON CAMILLERI staqsa lill-

Ministru għall-Ġustizzja, Kultura u Gvern Lokali

Jista' jgħid jekk hemmx ippjanat restawr mal-Knisja ta' Santa Ubaldesca f'Raħal il-Ġdid?

L-ONOR.

Jista' l-Prim Ministru jwieġeb il-mistoqsija parlamentari 8074 li oriġinarjament saret lill-Ministeru għall-Finanzi u li issa ġiet riferuta lilu u ċjoè: Jista' l-Ministru jgħid kemm ġew likwidati kumpaniji matul l-2017 u l-2018, xahar b'xahar?

L-ONOR.

BYRON CAMILLERI staqsa lill-

B'referenza għat-tweġiba għall-mistoqsija parlamentari 7632, jista' l-Ministru jagħti elenku tal-esperti li kienu mqabbdin mill-Maġistrat fi kwalunkwe punt tal-Inkjesta Maġisterjali?

Kien hemm persuni oħra, apparti dawn l-esperti, li kellhom aċċess għall-indaġni Maġisterjali in toto jew in parte?

Jekk iva, min kienu u għal liema skop?

L-ONOR.

HERMANN SCHIAVONE staqsa lill-

Ministru għat-Turiżmu

B'referenza għat-tweġiba tal-Ministru għall-mistoqsija parlamentari 8168, jista' l-Ministru jwieġeb il-mistoqsija oriġinali u ċjoè jekk il-Port Ħieles hux se jistalla x-shoreto vesselsupply?

L-ONOR.

IVAN BARTOLO staqsa lill-

B'referenza għar-risposta tal-mistoqsija parlamentari 8083, jista' l-Ministru jgħid min qiegħed jamministra u jagħti l-mediċini lir-residenti tad-Djar Residenzjali, jekk hux infermiera kwalifikati jew le?

L-ONOR.

KRISTY DEBONO staqsiet lill-

Ministru għat-Trasport, Infrastruttura u Proġetti Kapitali

B'referenza għall-mistoqsijiet parlamentari 3748, 1367, 296, 18274 u 20780 tat-12-ilLeġiżlatura fejn matul dawn l-aħħar żewġ leġiżlaturi dejjem kellna l-konferma mill-Gvern li l-proġett ta' quddiem il-knisja se jsir skont kif ippjanat u mwiegħed mill-Gvern Laburista, jista' l-Ministru jikkonferma jekk hux minnu li l-Gvern se jmur lura minn kelmtu u se jabbanduna l-proġett tal-bandli ta' Ġnien Karin Grech għax issa nduna li m'hemmx biżżejjed flus allokati għall-familji u t-tfal tal-lokalità ta' San Ġwann?

L-ONOR.

KRISTY DEBONO staqsiet lill-

L-ONOR.

ROBERT CUTAJAR staqsa lill-

Ministru għall-Ambjent, Żvilupp Sostenibbli u Tibdil fil-Klima

B'referenza għall-aħbar li kienet irrapportata fis-7 ta' Diċembru fuq l-istazzjon Nazzjonali, bl-isem 'Bdiewa Melliħin jitolbu l-għajnuna biex jitneħħew fdalijiet ta' blata kbira', jista' l-Ministru jgħid jekk id-dipartimenti konċernati humiex se jkunu qed jagħtu l-għajnuna mitluba mill-bdiewa Melliħin konċernati sabiex jitneħħew fdalijiet ta' blata li waqgħet fiż-żona magħrufa bħala l-Wied ta' Ġnien Ingraw fil-Mellieħa?

L-ONOR.

BYRON CAMILLERI staqsa lill-

Jista' l-Ministru jgħid kemm kien hemm reklami jew filmati kummerċjali li ġew imwaqqfa jew mitluba li jiġu emendati mill-Awtorità tax-Xandir, mis-sena 2008 sas-sena 2018 maqsuma sena b'sena?

Jista' jagħti elenku ta' dawn?

L-ONOR.

MARIO GALEA staqsa lill-

B referenza għall-mistoqsija parlamentari 7874, jista' l-Ministru ġentilment jara li jiġu finalizzati l-preparamenti meħtieġa biex titħallas il-familja li kienet ittiħdilha proprjetà mill-Gvern u din Il-familja rebħet kawża u appell fil-qorti fejn il-qorti iddeċidiet fiż-żewġ stanzi li din il-familja għandha tibgħata kumpens li ġie stabbilit mill-qorti?

Jista' ġentilment jara li tiġi onorata d-deċiżjoni tal-Qorti mingħajr aktar dewmien fid-dawl tal-prinċipju legali li justice delayed is justice denied?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid għaliex il-qtar tal-għajnejn Trusopt Brendit m'għadux fil-lista tal-Ispiżerija tal-Għażla Tiegħek?

L-ONOR.

DAVID STELLINI staqsa lill-

B'referenza għat-tweġibiet għall-mistoqsijiet parlamentari 6468 u 3535, jista' l-Ministru jgħid jekk l-iskema għal fidi ta' ċens temporanju tal-Uffiċċju Konġunt hux se tiftaħ, peress li l-aħħar darba li fetħet din l-iskema, kien fl-2013, taħt Gvern Nazzjonalista?

L-ONOR.

MARTHESE PORTELLI staqsiet lill-

Ministru għall-Finanzi

B'referenza għal dak li kien ġie rrapportat fl-artiklu bit-titlu 'Malta Islamic Finance Association backed by Maltese Government' li deher on-line fil-ġurnal 'Independent' datat 26 ta' Ġunju 2018, jista' l-Ministru jgħid xi żviluppi saru minn dakinhar sad-data li fiha qed issir din il-mistoqsija parlamentari?

L-ONOR.

MARTHESE PORTELLI staqsiet lill-

Ministru għall-Finanzi

Jista' l-Ministru jgħid jekk sarux xi applikazzjonijiet mal-Awtorità għas-Servizzi Finanzjarji ta' Malta (MFSA) matul l-2018 fejn jidħlu istituzzjonijiet finanzjarji Islamiċi?

Jekk iva, kemm daħlu u kemm minnhom ġew approvati?

L-ONOR.

IVAN BARTOLO staqsa lill-

Jista' l-Ministru jipprovdi l-kuntratti ta' dawk kollha li jokkupaw il-binja taċ-Ċentru Ċiviku tal-Mosta?

Jista' jagħti informazzjoni tal-obbligi li għandu d-Dipartiment tal-Artijiet, kif ukoll tal-okkupanti tal-istess binja, fejn tidħol il-manutenzjoni tal-uffiċini, il-partijiet komuni u tal-faċċata?

L-ONOR.

IVAN BARTOLO staqsa lill-

Jista' l-Ministru jwieġeb il-mistoqsija parlamentari 6720 li oriġinarjament saret lill-Ministru għall-Ambjent, Żvilupp Sostenibbli u Tibdil fil-Klima u li issa ġiet riferuta lilu u jgħid meta se toħroġ l-iskema ta' regolarizzar fil-bini tad-djar, liema bini u rranġar fid-dar bla permess fil-hamlets?

L-ONOR.

ANTON REFALO staqsa lill-

Jista' l-Ministru jara li s-sidien tal-art li ġiet esroprijata (dettalji dwarha qed jingħataw separatament ) jiġu kkumpensati mill-Awtorità tal-Artijiet u dan meta il-kumpens dovut ilu li nħadem mis-17 ta' Settembru 2013 u huma kienu ġew diġà infurmata dwar l-ammont lilhom dovut bl-imgħaxijiet?

X'inhu jżomm li dawn jiġu mħallsa dak li legalment huwa lilhom dovut?

L-ONOR.

ROBERT CUTAJAR staqsa lill-

Ministru għall-Edukazzjoni u Xogħol

Jista' l-Ministru jara u jaċċerta li l-post li se jintuża bħala estensjoni għall-annex għall-Iskola Primarja tal-Mellieha (fil-kumpless tal-faċilità sportiva li jinsab metri bogħod mill-iskola) huwiex wieħed aċċettabbli u li jilħaq il-livelli kollha xierqa u bla perikli fejn tidħol saħħa u sigurtà kemm għall-istudenti kif ukoll għall-għalliema (dawn jinkludu fost l-oħrajn użu ta' faċilitajiet sanitarji, ventilazzjoni adegwata fil-kmamar li se jintużaw bħala klassijiet, kif ukoll turġien wieqfa u dojoq)?

L-ONOR.

ROBERT CUTAJAR staqsa lill-

Ministru għall-Edukazzjoni u Xogħol

Jista' l-Ministru jgħid x'miżuri se jittieħdu għal tfal/studenti bi problemi ta' mobilità li se jkunu qed jattendu fil-parti li se tkun qed tintuża bħala annex għall-Iskola Primarja tal-Mellieħa fil-ġimgħat li ġejjin (il-parti li tinsab fil-kumpless sportiv)?

L-ONOR.

ROBERT CUTAJAR staqsa lill-

Ministru għall-Edukazzjoni u Xogħol

Jista' l-Ministru jgħid jekk hemmx nuqqas ta' għalliema fl-Iskola Primarja tal-Mellieħa?

MOZZJONIJIET

IL-MINISTRU GĦALL-INTERN U S-SIGURTÀ NAZZJONALI L-ONOR.

L-Ewwel Qari tal-Abbozz ta' Liġi msejjaħ "Att biex jemenda l-Kodiċi tal-Liġijiet tal-Pulizija, Kap. 10".

ORDNIJIET TAL-ĠURNATA

Abbozz Nru 66 – Abbozz ta' Liġi li jemenda l-Ordinanza dwar il-Professjoni Medika u l-Professjonijiet li għandhom x'jaqsmu magħha u l-Ordinanza dwar Mediċini Perikolużi - Tieni Qari – Deputat Prim Ministru u Ministru għas-Saħħa.

Abbozz Nru 69 – Abbozz ta' Liġi biex jemenda l-Att dwar il-Patrimonju Kulturali – Tieni Qari – Ministru għall-Ġustizzja, Kultura u Gvern Lokali.

Abbozz Nru 68 – Abbozz ta' Liġi li jemenda Diversi Liġijiet dwar il-Ħarsien Soċjali – Tieni Qari – Ministru għall-Familja, Drittijiet tat-Tfal u Solidarjetà Soċjali.

Abbozz Nru 65 - Abbozz ta' Liġi li Jimplimenta Miżuri tal-Estimi - Tieni Qari - Ministru għall-Finanzi.

Abbozz Nru 67 – Abbozz ta' Liġi li jemenda l-Kodiċi dwar il-Liġijiet tal-Pulizija – Tieni Qari – Ministru għall-Intern u s-Sigurtà Nazzjonali.

Abbozz Nru 70 - Abbozz ta' Liġi dwar Żoni Ħielsa f'Malta – Tieni Qari - Ministru għall-Ekonomija, Investiment u n-Negozji Żgħar.

Abbozz Nru 71 - Abbozz ta' Liġi dwar Awtorità għall-Iżvilupp Reġjonali ta' Għawdex – Tieni Qari - Ministru għal Għawdex.

Abbozz Nru 56 – Abbozz ta' Liġi li jemenda l-Att dwar l-Impiegi u r-Relazzjonijiet Industrijali – Tieni Qari - Ministru għall-Affarijiet Ewropej u l-Ugwaljanza.

Abbozz Nru 49 – Abbozz ta' Liġi li jemenda l-Att dwar Awtorità għas-Servizzi Finanzjarji ta' Malta (Emenda Nru 2) – Tielet Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 50 – Abbozz ta' Liġi li jemenda l-Att dwar is-Swieq Finanzjarji – Tielet Qari - Segretarju Parlamentari għas-Servizzi Finanzjarji, Ekonomija Diġitali u Innovazzjoni.

11 ta' Jannar 2019 SKRIVAN TAL-KAMRA

KUMITATI TAL-KAMRA

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Il-Kumitat għall-Konsiderazzjoni ta' Abbozzi ta' Liġi se jiltaqa' nhar it- Tlieta, 15 ta' Jannar 2019, fl-4.30 p.m. fil-Kamra tal-Kumitati fil-Parlament b'din l-aġenda:-

Konferma tal-Minuti.

Abbozz ta' Liġi li jemenda l-Att dwar l-Iżvilupp Sostenibbli - Abbozz Nru 57 - Ministru għall-Ambjent, Żvilupp Sostenibbli u Tibdil fil-Klima.

Abbozz Nru 47 – Abbozz ta' Liġi li jemenda l-Kodiċi Ċivili u l-Kodiċi Kriminali – Onor. Claudio Grech.

Abbozz Nru 60 - Abbozz ta' Liġi dwar it-Trademarks – Ministru għall-Ekonomija, Investiment u n-Negozji Żgħar.

Abbozz Nru 63 – Abbozz ta' Liġi dwar l-Amministrazzjoni Pubblika - Prim Ministru.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

KUMITAT PERMANENTI DWAR IL-KONTIJIET PUBBLIĊI

Il-Kumitat dwar il-Kontijiet Pubbliċi se jiltaqa' nhar l-Erbgħa, 16 ta' Jannar 2019 fis-2:30 p.m fil-Kamra tal-Kumitati fil-Parlament b'din l-aġenda:-

Konferma tal-Minuti; u

KUMITAT PERMANENTI DWAR IL-ĦATRIET PUBBLIĊI

Il-Kumitat Permanenti dwar il-Ħatriet Pubbliċi se jiltaqa' nhar it-Tlieta, 22 ta' Jannar 2019 fl-4.30 p.m. fil-Kamra tal-Kumitati fil-Parlament, il-Belt Valletta, b'din l-aġenda:

Konferma tal-Minuti.

Smigħ fir-rigward tan-nomina tas-Sur Karl Izzo għall-ħatra ta' Ambaxxatur ta' Malta mhux residenti għall-Montenegro.

11 ta' Jannar 2019 SKRIVAN TAL-KAMRA